Euroopan yhteisöjen ja niiden jäsenvaltioiden sekä Bulgarian tasavallan välinen assosiointineuvoston päätös N:o 1/95, tehty 29 päivänä toukokuuta 1995, assosiointineuvoston työjärjestyksen vahvistamisesta



Virallinen lehti nro L 255 , 25/10/1995 s. 0017 - 0018



AKT-EY-MINISTERINEUVOSTON PÄÄTÖS N:o 1/95, tehty 13 päivänä huhtikuuta 1995, neljännen AKT-ETY-yleissopimuksen soveltamiseksi Itävaltaan, Suomeen ja Ruotsiin tarvittavista siirtymäjärjestelyistä ennen liittymispöytäkirjan tekoa (95/428/EY) AKT-EY-MINISTERINEUVOSTO, joka ottaa huomioon 15 päivänä joulukuuta 1989 Loméssa allekirjoitetun neljännen AKT-ETY-yleissopimuksen, jäljempänä `yleissopimus`, ja erityisesti sen 358 artiklan 3 kohdan, sekä katsoo, että yleissopimus tuli voimaan 1 päivänä syyskuuta 1991, yleissopimuksen määräyksiä ei sovelleta toisaalta AKT-valtioiden ja toisaalta Itävallan, Suomen ja Ruotsin välisiin suhteisiin ennen kuin pöytäkirja näiden kolmen yhteisön jäsenvaltion liittymisestä yleissopimukseen tulee voimaan, liittymispöytäkirjaa koskevat neuvottelut ovat käynnissä, ja ennen kyseisen pöytäkirjan voimaantuloa olisi aiheellista, että nämä kolme uutta jäsenvaltiota voivat osallistua täysimääräisesti yleissopimukseen 1 päivästä tammikuuta 1995 alkaen ja että tätä varten toteutetaan siirtymätoimenpiteitä, sanotun kuitenkaan rajoittamatta liittymispöytäkirjan määräysten soveltamista, ON PÄÄTTÄNYT SEURAAVAA: 1 artikla Yleissopimusta sovelletaan siirtymäkauden ajan AKT-valtioiden sekä yhteisön uusien jäsenvaltioiden, Itävallan, Suomen ja Ruotsin, välisiin suhteisiin. Kuitenkin - liittymispöytäkirjan voimaantuloon asti AKT-valtioista peräisin olevien tuotteiden tuontia Itävaltaan, Suomeen ja Ruotsiin sääntelevät neuvoston asetuksessa (EY) N:o 3360/94 (1) ja tähän päätökseen liittyneiden jäsenvaltioiden edustajien päätöksessä 94/903/EHTY (2) määritellyt siirtymämääräykset, - Itävallan, Suomen ja Ruotsin kansalaiset ja (yleissopimuksen 274 artiklan 2 kohdassa tarkoitetut) yhtiöt tai yritykset sekä mainittujen valtioiden alkuperää olevat hankinnat eivät saa osallistua niiden Euroopan kehitysrahastojen (EKR) yksinomaisesti käynnistämiin tarjouspyyntömenettelyihin ja sopimuksiin, joihin ne valtiot, jonka kansalaisia tai yhtiöitä ne ovat, eivät ole osallistuneet. Näillä siirtymäjärjestelyillä ei saa rajoittaa liittymispöytäkirjan sisältöä. 2 artikla Tätä päätöstä sovelletaan Itävallan, Suomen ja Ruotsin liittymisestä yleissopimukseen tehdyn pöytäkirjan voimaantulopäivään asti tai 31 päivään joulukuuta 1995, jos viimeksi mainittu ajankohta on ennen ensin mainittu. 3 artikla AKT-valtioiden, jäsenvaltioiden ja yhteisön on kunkin, siltä osin kuin asia niitä koskee, toteutettava tämän päätöksen täytäntöön panoa varten tarvittavat toimenpiteet. 4 artikla Tämä päätös tulee voimaan sinä päivänä, jona se on tehty. Sitä sovelletaan 1 päivästä tammikuuta 1995 alkaen. Tehty Brysselissä 13 päivänä huhtikuuta 1995. AKT-EY-ministerineuvoston puolesta J. MOMIS Puheenjohtaja (1) Neuvoston asetus (EY) N:o 3360/94, annettu 22 päivänä joulukuuta 1994, Itävallan, Suomen ja Ruotsin sekä Afrikan, Karibian ja Tyynenmeren valtioiden välisessä kaupassa sovellettavista siirtymätoimenpiteistä (EYVL N:o L 356, 31.12.1994, s. 4) (2) Neuvostossa kokoontuneiden jäsenvaltioiden hallitusten edustajien päätös 94/903/EHTY, tehty 22 päivänä joulukuuta 1994, Itävallan, Suomen ja Ruotsin sekä Afrikan, Karibian ja Tyynenmeren valtioiden väliseen EHTY:n perustamissopimuksen soveltamisalaan kuuluvien tuotteiden kauppaan sovellettavista siirtymätoimenpiteistä (EYVL N:o L 356, 31.12.1994, s. 13)